





Afonig ar ei Thaith. 


Afonig fechan, fywiog, fad, 
Pa le'r ai di? 
““ Af adref, adref at fy nhad, 
Mor, mor i mi.” 
Mae'r rhwystrau'n fawr, mae'r daith yn hir 
Mae'r ffordd trwy lawer diffaeth dir, 
Gwell i ti oedi 'r hynt yn wir, 
O aros di! 
““Na, na ! nid all nac anial maith, 
Nac unrhyw fryn na bro ychwaith, 
Fy rhwystroi gyrhaedd pen fy nhaith, 
Mor, 1nor i mi,” 


? 


Afonig fechan, aros, paid 
A choledd twyll; 
Fe all mai troi yn ol fydd raid— 
O cymer bwyll ! 
O'th flaen z.ae'r mynydd uchel, serth, 
A'i ddringo ef nis gall dy nerth, 
I'r yrfa hon, beth wyt o werth ? 
O aros di! 
'* Er mynydd mawr ni lwfrhâf, 
Can's ceisio dringo hwn ni wnaf, 
Ond heibio iddo'n ddiddig af, — 
Mor, mor i mi!” 


A fonig fechan, yma yn awr 
Dayw dyfod, 

A pha'm y mae am gefnfor mawr 
Dy ddyfal nod î 

Mae 'th eisiau ar y felin draw, 
Ac ar y weithfa wlan gerllaw, 
Cyd-ddeisyf wnant yn daer ddi-daw, 
O aros di! 
'“' Gweinyddaf arnynt wrth fyn'd trwy 
Ac ar laweroedd gyda hwy ; 
Er hyn fy llef a fydd fwy, fwy, 
Mor, mor i'mi !” 


Afonig fechan, peraidd sawr 
Sydd ar dy lan. 
Ac mae 'r planigion gwyrdd eu gwawr 
Yn harddu 'r fan; 
Mae 'r helyg vstwyth uwch dy don 
A'r blodau hoff o'th gylch yn llon, 
Yn dweyd, gan bwyso ar dy fron, 
O aros di! 
“' Cant fy nifyru ar fy nhaith, 
Ond myned rhagof fydd fy ngwaith; 
Nes myned adref dyma 'm iaith— 
Mor, mor i mi!” 


Afonig fechan, hardd i ni 
Dy wedd yn awr ; 
Ond beth a ddaw o honot ti 
Mewn dyfnder mawr? 
Mae 'r eigion yn ddirgelwch prudd, 
Dychryna rhag ei geudod eudd, 
Ac na ddos iddo mor ddiludd, 
O aros di! 
“Gwir fod y dwfn yn ddyeithr wlad, 
Ondhyna wn—mae 'n gartre 'nhad, 
Caf fy ngroesawu yn ddifrad— 
Mor, mor. i mi!” 


UWCH BEN EI BEDD. 


— fp 
Ton,— Ar hyd y Nos. 


Plygu mae y llysiau gwyrddion, 
Uwch ben ei bedd ; 

A'r rhosyn leda 'i wridog ddwyfron, 
Uwch ben ei bedd; 

Ucheneidiau ton ei chalon, 

Sugnwyd gan y trist awelon, 

Glywai'n mrig yr Yw hiraethlon, 
Uwch ben ei bedd. 


Pedair welaf o Wyryfon, 
Uwch ben ei bedd ; 
Yn cymmysgu 'r dafnau heilltion, 
Uwch ben ei bedd ; 
Heb ynganyd gair o'u genau, 
Namyn gollwng hoff och'neidiau, 
A chusanu 'r wylaidd flodau, 
Uwch ben ei bedd, 


Na nesaed y trystiog droediad, 
Uwch ben ei bedd ; 

Na ddoed dwyfron oer, ddi-deimlad, . 
Uwch ben ei bedd; 

Doed y galon wyr am doriad, 

Gwaew, cur, a siomiant cariad, — 

A dyfrhaed y blodau euraid, 
Uwch ben ei bedd, 

Caled farmor nid oes yno, 
Uwch ben ei bedd ; 
Fel y galed fynwes hono, 
Uwch ben ei bedd ; 
Dim ond rhywbeth fel ei chalon, 
Y blodau per, a'r Ywen dirion, 
Fydd yn goffadwriaeth ddigon, 
Uwch ben ei bedd. 


Cenwch “ obaith wedi gwywo,” 
ê Uwch ben ei bedd ; 

Cenwch ffalsder, melldith iddo, 
Uwch ben ei bedd ; 

Lledo 'i bron, ond druan oedd hi, 

Picell ga'dd yng nghol y pwysi, 

Bellach cenwch heddwch iddi, 
Uwch ben ei bedd ; 


Boreu ddaw ceir gwel'd ei Phrynwr, 
Uwch ben ei bedd ; 

Ac yn serchog chwalu'r pentwr, 
Uwch ben ei bedd ; 

Yntau gafodd rwygo 'i ddwy fron, 

Deffry ei deimladau 'n union, 

Bloeddia, ““ Dring yn gyfa ' : th galon, M 
Uwch ben ei bedd. 

